Probleme cu greutatea? Simona Halep a reacționat cu un zâmbet discret și a explicat
Simona Halep, la ora destăinuirilor. Dubla campioană de Grand Slam poate juca din nou tenis după perioada din care simțea că nu mai găsește o portiță de ieșire.
Eligibilă pentru a juca din nou în circuitul WTA, Simona Halep afișează un tonus excelent. E nerăbdătoare să evolueze din nou la cel mai înalt nivel, ba chiar a fost deja invitată la puternicul turneu Miami Open. Competiția din Florida debutează pe 19 martie.
Ieșită din calvarul trăit după ce a fost depistată pozitiv la Roxadustat, Simona Halep s-a întors ieri în țară, iar joi seara a acordat un interviu amplu la Antelna 3, în care a disecat cea mai neagră etapă a carierei, a avut ac de cojocul Serenei Williams și a discutat cu cărțile pe față despre lupta dusă cu acuzatorii.
Simona Halep: "Acum mă simt un pic epuizată"
Printre altele, constănțeanca a vorbit și despre revenirea în circuit. E fit sau nu? Simona Halep susține că are greutatea optimă și că nu s-ar fi îngrășat în perioada de pauză. Imaginile postate pe rețelele sociale sunt sugestive pentru modul în care s-a dedicat la antrenamente.
"Mă simt bine, mi-am menţinut şi greutatea. Acum parcă mă simt un pic epuizată, însă trebuie să lucrăm cu noi în permanenţă. Speranţă am avut întotdeauna. Voi vedea ce se va întâmpla. După Miami o să văd dacă ai pot să mă implic total în acest sport", a precizat Halep.
Simona Halep fusese suspendată pe o perioadă de patru ani
''Procedura de apel a TAS a cuprins procese intensive şi o audiere de trei zile care a avut între 7 şi 9 februarie, la Lausanne. Comisia TAS a audiat numeroşi experţi şi martori, majoritatea prezenţi fizic la audiere. Comisia a determinat în unanimitate ca perioada de patru ani de ineligibilitate impusă de tribunalul independent al ITF să fie redusă la nouă luni, începând cu 7 octombrie 2022, perioadă care a expirat pe 6 iulie 2023. Întrucât termenul a expirat înainte ca apelul să fie depus la TAS, completul TAS a hotărât că e oportun să emită dispoziţia cât mai curând posibil, împreună cu un comunicat de presă cuprinzător'', se arată în comunicatul TAS.
Simona Halep fusese suspendată pe o perioadă de patru ani pentru dopaj, pe 12 septembrie 2023, de către Agenţia Internaţională pentru Integritate în Tenis (ITIA). ITIA a precizat atunci că un tribunal independent a suspendat fostul lider mondial pentru două încălcări separate ale Programului Antidoping din Tenis (TADP).Simona Halep a dat în judecată compania canadiană care a produs suplimentele nutriţionale din cauza cărora consideră că a fost testată pozitiv şi a fost suspendată patru ani pentru dopaj.
Simona Halep cere despăgubiri de10 milioane de dolari
Halep cere despăgubiri mai mari de 10 milioane de dolari de la Quantum Nutrition, care produce Schinoussa Superfoods, după testul pozitiv la roxadustat (medicament folosit de oamenii cu anemie, n. red.) din 2022, de la US Open.
Urmăriți SPORT.RO și pe Google News